Okresná prokuratúra Bardejov 
Kellerova 7, 085 43 Bardejov 	

Sp. zn. : Pv 1079/09/7701	Bardejov, 6.12.2012
EEČ : 2-54-1-2012

U Z N E S E N I E

Trestná vec:	obvinený XXXXX 
Prečin:	

Rozhodol: 	prokurátor Okresnej prokuratúry Bardejov
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX, , Slovensko
ako zákonný otec mal. XXXXX, nar. XXXXX a XXXXX, nar. XXXXX, obaja trvale bytom ako matka, ktorí boli rozsudkom Okresného súdu v Topoľčanoch č.k. XXXXX, ktorý nadobudol právoplatnosť dňa 08.07.2008 v spojení s rozsudkom Krajského súdu v Nitre č.k. XXXXX zverení do osobnej starostlivosti matky XXXXX, nar. XXXXX, trvale bytom XXXXX, prechodne bytom XXXXX si v Bardejove a inde neplní svoju vyživovaciu povinnosť, ktorá mu vyplýva z vyššie uvedeného rozsudku, kde bol zaviazaný prispievať na výživu mal. XXXXX sumou 3.000,-Sk /99,58 eur/ a na mal. XXXXX sumou 2.000,-Sk /66,39 eur/ mesačne, vždy do 15. dňa v mesiaci vopred k rukám matky od právoplatnosti rozsudku, kde za obdobie od 08.07.2008 až do 28.05.2012 dlhuje na výživnom sumu vo výške 7.800,59 eur, 

lebo je trestné stíhanie neprípustné podľa § 9 odsek 1 písmeno d
Odôvodnenie:
Uznesením povereného príslušníka PZ, Obvodného oddelenia PZ v XXXXX bolo vznesené obvinenie XXXXX pre prečin zanedbanie povinnej výživy podľa § 207 ods. 1 Trestného zákona, pre skutok, ktorý je uvedený vo výrokovej časti tohto uznesenia.

	Vyšetrovateľ Okresného riaditeľstva PZ v Bardejove, Odboru kriminálnej polície  podal po skončení  vyšetrovania návrh na zastavenie trestného stíhania z dôvodu, že obvinený XXXXX dňa 28.05.2012 zomrel v Bratislave, pričom do vyšetrovacieho spisu bol doložený jeho úmrtný list.

	Z oznámenia o úmrtí, ktoré bolo vystavené Matričným úradom Mesta Bratislava -Nové Mesto dňa 16.11.2012 vyplýva, že obvinený XXXXX, nar. XXXXX v Bardejove, naposledy bytom Ubytovňa Pod Brehmi 3, Bratislava - Lamač, zomrel dňa 28.05.2012.

	Podľa § 215 ods. 1 písm. d/ Trestného poriadku prokurátor zastaví trestné stíhanie, ak je trestné stíhanie neprípustné podľa § 9.

	Podľa § 9 ods. 1 písm. d/ Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené proti tomu, kto zomrel alebo bol vyhlásený za mŕtveho. 
	
	Vzhľadom na vyššie uvedené skutočnosti bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Viktor Tomáš
prokurátor